google/wiki40b huggingface dataset:
Southwark Bridge

Den første broen

I 1811 ble en lov om Southwark Bridge vedtatt. Southwark Bridge Company fikk tillatelse til å bygge en bro mellom Queen Street i nord og Bankside i sør.  Southwark Bridge Company engasjerte John Rennie til å bygge broen. Byggingen av broen startet i 1814 og gikk sakte, men den 24. mars 1819 ble broen åpnet. Broen hadde tre buer laget av støpejern, stående på pillarer av granitt. Kostnaden for broen ble 800 000 pund, betydelig mer enn det opprinnelige anslaget på 300 000 pund. Det viste seg etter hvert at broen ble lite brukt, blant annet siden den var smal og bratt. Det kostet også penger å krysse broen. En langvarig debatt om broens skjebne fulgte, og i 1911 ble det besluttet å bygge en ny bro.

Nåværende bro

Arkitekt Sir Ernest George ble engasjert for å bygge den nye broen. Den nye broen skulle bygges i stål og ha fem buer. Ernest George utformet broen i samarbeid med ingeniørfirmaet Mott, Hay and Anderson. Sir William Arrol & Co fikk oppdraget med å bygge broen, som skulle koste om lag 280 000 pund. Byggingen av broen startet i 1913, men ble avbrutt av første verdenskrig. Southwark Bridge ble fullført i 1921, til en kostnad av 375 000 pund. Broen ble åpnet av kong Georg V og dronning Mary den 6. juni samme år. Etter en debatt om hva broen skulle hete, bestemte Georg V at det gamle navnet skulle beholdes.
På et skilt på broen kan følgende leses:
Southwark Bridge

Re-built by the Bridge House Estates Committee of the Corporation of London 1913-1921

Opened for traffic by their Majesties King George V and Queen Mary 6th June 1921

Sir Ernest Lamb CMG, JP Chairman Basil Mott, CB Engineer Sir Ernest George RA Architect
Southwark Bridge eies og driftes av City of London Corporation. Broen ble vernet i 1995. Det er den minst trafikkerte broen i London, med en trafikk på om lag 17 000 kjøretøyer hver dag. Broen har ingen vektbegrensning.
Tetrapod (betongkonstruksjon)

En tetrapod er en firearmet betongkonstruksjon som brukes ved bygging av moloer. En typisk tetrapod veier mellom 15 og 25 tonn. I moloene flettes tetrapodene inn i hverandre slik at de får en samlet styrke som gjør det vanskelig for havet å flytte dem.
Tetrapoder ble utviklet i 1950 av Laboratoire Dauphinois d'Hydraulique i Grenoble i Frankrike og er brukt mange steder i verden. I Norge ble tetrapoder tatt i bruk i Berlevåg etter at halvparten av Svartoksenmoloen ble rasert i 1959.
HTTP

Funksjonalitet

HTTP er en forespørsel/respons protokoll mellom klienter og tjener. En HTTP-klient slik som en nettleser oppretter typisk en TCP forbindelse over IP-protokollen til en spesiell port (typisk port 80) på en annen vert. En HTTP-tjener lytter på den porten og venter på at klienten skal sende en forespørselstreng, slik som «GET / HTTP/1.1» (som vil resultere i at tjeneren sender standardsida fra en vevtjener). Etter Forespørselstrengen kan en MIME melding følge, som har et hode som inneholder et antall parametre som beskriver ulike aspekter av forespørselen og en valgfri kropp som kan inneholde vilkårlige data. Når en tjener mottar en forespørselstreng
(og muligens ei melding) så sender tjeneren tilbake en responsstreng som for eksempel «200 OK», og ei melding der kroppen kan være fila som ble forespurt, ei feilmelding eller annen informasjon.
HTTP er forskjellig fra andre TCP-baserte protokoller slik som  FTP på den måten at forbindelser vanligvis terminieres så snart en bestemt forespørsel (eller en serie med relaterte forespørsler) har blitt fullført. Denne teknikken gjør HTTP velegna for Verdensveven der sider ofte lenkes til sider på andre tjenere. Teknikken kan noen ganger føre til problemer for utviklere siden mangelen på en varig forbindelse gjør det nødvendig å ha andre måter å ta vare på tilstandsinformasjon for brukere. De fleste løsninger på problemet involverer bruken av informasjonskapseler. 
Det finnes også en sikker variant av HTTP som kalles HTTPS som kan bruke hvilken som helst krypteringsmetode så lenge den er forstått av begge sider av forbindelsen.
Lokasjoner til HTTP- og HTTPS-sider oppgis som URL-er (Uniform Resource Locators). Denne adresseringsmåten ble lagd for lenking i HTML-dokumenter.

Eksempel

Nedenfor er et eksempel på ei samtale mellom en HTTP-klient og en HTTP-tjener (www.google.com, lytter på port 80).
Klientforespørsel:
GET / HTTP/1.1
Host: www.google.com
(Fulgt av et linjeskift, i form av vognretur (carriage return) fulgt av linjeskift)
Tjenerrespons:
HTTP/1.1 200 OK
Content-Length: 3059
Server: GWS/2.0
Date: Sat, 11 Jan 2003 02:44:04 GMT
Content-Type: text/html
Cache-control: private
Set-Cookie: PREF=ID=73d4aef52e57bae9:TM=1042253044:LM=1042253044:S=SMCc_HRPCQiqy
X9j; expires=Sun, 17-Jan-2038 19:14:07 GMT; path=/; domain=.google.com
Connection: keep-alive
(Fulgt av ei blank linje og HTML-tekst som består av Googles hovedside.)
I HTTP versjon 1.0 sender en klient en forespørsel til en tjener. Tjeneren svarer klienten. Etter denne utvekslinga
så vil forbindelsen bli frigitt. I HTTP 1.1 derimot støttes varige forbindelser. Dette gjør det mulig for klienten
å sende en forespørsel og få et svar, for deretter å sende flere forespørsler og få svar over den samme TCP-forbindelsen.
TCP-forbindelsen blir altså ikke frigjort for hver forespørsel, men brukes til flere. Dette reduserer overhead 
i forbindelse med TCP, så kostnaden i form av nettverk og systemressurser reduseres. Det er også mulig å 
sende flere enn en (vanligvis to) forespørsler før noe svar mottas fra foregående forespørsler. Denne teknikken er 
også kjent som HTTP pipelining.
Lastoursville

Lastoursville er en by i det sentrale Gabon ved floden Ogooué. Den ble grunnlagt som en etappe for slavehandelen og kalt Mandji. Byen fikk i 1883 navnet Maadiville og så sitt nåværende etter François Rigail de Lastours i 1886.
Byen vokste seg stor runst produksjonen av palmeolje, som administrativt senter, og ble raskt et betydelih misjonærsenter. Byen er kjent for sine grotter.
Snabeldyr

Evolusjon

Snabeldyrenes nermeste nålevende slektninger er en liten gruppe afrikanske pattedyr kalt klippegrevlinger eller sjøkuer. Sammen med jordsvin og noen grupper små insektetere utgjør de en gruppe morkakedyr som har sine røtter på det afrikanske kontinentet, kalt Afrotheria (gr. «Afrikadyr»).
De eldste kjente snabeldyrene er Eritherium og Phosphatherium fra paleocen som levde i det som i dag er Marokko. Begge var relativt små dyr, på størrelse med en rev.
I løpet av de påfølgende epokene eocen og tidlig oligocen utviklet flere forskjellige primitive familier seg, blant andre Numidotheriidae, Barytheriidae og Moeritheriidae i Afrika og Anthracobunidae fra India. Den best kjente av de tidlige snabeldyrene er trolig Moeritherium fra Marokko, et tapir- eller flodhestliknende dyr som levde i det som den gang var sumpområder rundt en sjø. I miocen dukket familien Deinotheriidae med karateristiske støttenner i underkjeven i stedet for overkjeven opp. De utviklet seg etter hvert til å bli sin tids største landdyr, og døde ikke ut før i tidlig kvartær. Snabeldyr fra miocen omfatter også Stegodontidae, en familie nært beslektet med virkelige elefanter, den underlige Gomphotheriidae-familien med spadeliknende støttenner i underkjeven og mastodonter, en familie med lavbygde, skoglevende dyr.
Neste alle familier med snabeldyr er nå utdødde, men flere av dem fantes til og med siste istid og døde ikke før mennesker hadde etablert seg i leveområdene deres for noen tusen år siden. Ganske nylig utdødde snabeldyr omfatter de siste gomphotherene i Sør- og Mellom-Amerika, mastodont i Nord-Amerika, flere arter stegodonter i Asia og mammuter og flere arter av dvergelefanter i Nord-Amerika og Europa.
Rinkaby

Rinkaby er et tettsted i Kristianstad kommune i Skåne län i Sverige. I 2010 hadde tettstedet 745 innbyggere.
Dag Szepanski

Tidlig karriere og Malmö FF

Szepanski startet karrieren i IFÖ Bromölla IF. Han gikk til Malmö FF i 1967, hvor han første sesongen ble toppscorer. Szepanski spilte sammenlagt 50 seriekamper og scoret 33 mål for klubben fra 1967 til 1969.

AIK

Szepanski gikk noe overraskende til AIK i 1970. Malmö FF var en toppklubb i perioden, mens AIK hadde vært nære på nedrykk de to foregående sesongene. AIK klatret imidlertid på tabellen med Szepanski på laget, og var ikke nær nedrykksplass etter overgangen i 1970. Szepanski spilte 91 seriekamper for klubben, og scoret 31 mål.

Landslagskarriere

Szepanski spilte sin første og eneste landskamp for Sverige i oktober 1972, da Sverige møtte Malta i VM-kvalifiseringen. Sverige slo Malta 7–0, og Szepanski scoret 6–0-målet på straffespark.
Spidergawd

Historie

Bandets grunnlegger var Per Borten (Cadillac & Moving Oos) på gitar og vokal, Bent Sæther (Motorpsycho, The International Tussler Society & Sugarfoot) på bass, Rolf Martin Snustad (Hopalong Knut & Samvirkelaget) på saxofon og Kenneth Kapstad (Motorpsycho, Monolithic & God Seed) på trommer.
Gamle Logen

1850-årene – da julelagene og maskefestene florerte

I Gamle Logen ble byens store ball holdt i det 19.århundre. Ballselskapet af 28.december 1838 holdt sine danseselskaper i Logen
I februar-mars lokket avisenes avertissementer med stadig nye maskeball. Studentenes maskeradeball ble store begivenheter fra 1850-tallet. Ti år senere ble det første kunstnerkarneval i Logens Store Sal holdt – den 26. februar 1863, og i flere år konkurrerte studentene og kunstnerkarnevalet om det beste maskeballet. Johan Svendsens Festpolonese ble urfremført her i 1874. Siden gjenåpningen i 1988 har det igjen vært årlige ball i Logens store sal – «Operaballene»  i regi av studentforeningen Tårnseilerne.

Historiske datoer

Arkivene til Gamle Logen forsvant under krigen, her er noen historiske datoer som har funnet sted i Gamle Logen.

Ballene

Siden gjenåpningen i 1988 er det igjen årlige ball i Gamle Logen, studentene ved Universitetet i Oslo gjenopptok tradisjonen som bygningen alt har sett i 150 år: første historiske kostymeball var i januar 1989. Opptil 700 deltagere i maskeradens kveld og fyller Logens underverden med intime kamre med korrupte kortlag, spilleglade pianister, sangere og rabiate poeter.

Kunstnere som har opptrådt i Gamle Logen

Norske Komponister 

1844-1865 Carl Arnold, Ole Bull, Halvdan Kierulf, Ludv. Math. Lindemann, Rikard Nordraak

1865-1895 Otto Winter-Hjelm, Edvard Grieg, Johan Svendsen, Agathe Backer-Grøndahl

1895-1940 Johan Halvorsen, Christian Sinding, Eyvind Alnæs, Sigurd Lie, David Monrad Johansen, Bjarne Brustad

Norske pianister Thomas D.A. Tellefsen, Edmund Neupert,  Erika Nissen Lie, Martin Knutzen, Fridtjof Backer-Grøndahl

Norske sangere Thorvald Lammers, Nina Grieg, Johan H. Behrens, Cally Monrad, Kirsten Flagstad

Strykere: Myllarguten, Gudbrand Bøhn, Gustav Fr. Lange, Hans Nielsen, Arve Arvesen

Billedkunstnere Fearnley, Gude, Chr.Krogh

Scenekunstnere Laura Gundersen, Johs. Brun, Johanne Dybwad, Lillebil Ibsen, Ernst Rolf

Forfattere Henrik Anker Bjerregaard, Wergeland, Ibsen, Bjørnson, Vinje, Øverland

Internasjonalt. Anton Rubinstein (1882), Henryk Wieniawski (1870 og 1876), Pablo de Saraste (1878), Kristina Nilsson, David Popper

Jazz Louis Armstrong, Fats Waller, Django Reinhardt, Josephine Baker
Verdens ende (album)

Verdens ende er et musikkalbum med Evig Poesi, Conurbia og Definite, utgitt i 2011.
Dialithus magnificus

Utseende

En middelsstor (ca. 20 millimeter), blank, mørk gullbasse med lyse, gjerne grønnlige tegninger. Hodet har to grønne lengdestriper, pronotum grønn midtstripe og to ufullstendige striper på hver side, dekkvingene en vinkelformet flekk på hver side av scutellum og flere par flekker lenger bakover. Det bakerste bakkroppsleddet, so, stikker ut bak dekkvingene, har et par store, blålige flekker. Beina er svarte, leggene på bakbeina med to lange sporer.

Utbredelse

Arten er kjent fra Mexico i nord til Costa Rica i sør, men er sjelden.
Goodyear (Arizona)

Goodyear er en by i den amerikanske delstaten Arizona. Den er en av de raskest voksende byene i delstaten, og ved folketellingen i 2000 hadde byen 18 911 innbyggere, opp fra 3 137 i 1980. Byen dekker et område på 301,6 km².
Byens historie går tilbake til 1917, da Goodyear Tire and Rubber Company kjøpte området for å dyrke bomull til produksjon av gummidekk for fly under første verdenskrig.
Strandissa

Utseende

Middelsstore, brede, svarte praktbiller. Dekkvingene har opphøyde lengderibber.

Utbredelse

Slekten er utbredt i det sørlige Afrika.
Drikkevann

Drikkevann eller drikkevatn er ferskvann som er ment å kunne drikkes av mennesker. Drikkevann kan defineres som vann som er så rent at det kan drikkes uten å påføre menneskekroppen skader. I mange land leveres drikkevannet direkte til husstandene i form av springvann, vann som også brukes for kjøledisker, vask, irrigasjon, jordbruk og mye annet for å bli overflatevann og andre typer avløpsvann. Springvannet i f.eks. kinesiske byer kan leveres i et eget system. Springvannet kan ikke brukes som drikkevann overalt, og i store deler av verden er folk tvunget til å kjøpe flaskevann, kjent som bordvann eller mineralvann.
Som drikkevannskilder benyttes overflatevannkilder: Store dype innsjøer; grunnere innsjøer og tjern; elver og bekker. Fra grunnvann: grunnvann i løsmasseavsetninger; grunnvann i fjell; oppkommer. Fra kunstig infiltrert grunnvann: Avsaltet sjøvann; oppsamlet overvann (fra taknedløp og lignende); og renset avløpsvann.

Kvalitetskrav

For at vannet skal bli regnet som drikkbart må det oppfylle visse kvalitetskrav, kvalitetskrav som er forskjellige i ulike deler av verden. Verdens helseorganisasjon (WHO) er det FN-organet som fastsetter den internasjonale standarden for drikkevann, men mange av verdens ferskvannskilder oppfyller ikke disse kravene og utgjør derfor en helsefare for mange mennesker. I 2000 manglet 37 % av den samlede befolkningen i utviklingslandene tilgang til rent drikkevann, og dette er en av årsakene til den store utbredelsen av sykdommer i disse landene. I Sverige er det Livsmedelsverket som bestemmer hvilke krav som skal stilles til drikkevannets kvalitet, mens i USA er den føderale myndigheten Environmental Protection Agency ansvarlig for bestemmelsene i det føderale Safe Drinking Water Act. I Norge er det Mattilsynet som overvåker drikkevannets kvalitet og som fastsetter drikkevannskrav.

Menneskets behov

Å drikke vann er nødvendig for at et menneske skal kunne overleve. Mennesket kan overleve i flere uker uten mat, men bare i noen få dager uten drikkevann. Uten at det er gjort eksakte undersøkelser antar man at mennesket vil dø etter 2-5 dager uten vann avhengig av faktorer som kroppsstørrelse, temperatur og lignende.

Drikkevann i Norge

Bestemmelsene om drikkevann gis i drikkevannsforskriften. Den omfatter all drikkevannsforsyning både gjennom ledningsnett, i busser, fly og båter og på flasker, men ikke naturlig mineralvann, kildevann og vann omfattet av legemiddellovgivningen.
Forskriften definerer drikkevann som alle former for vann som er bestemt til drikke, matlaging eller andre husholdningsformål, samt alle former for vann som er bestemt til bruk i næringsmiddelvirksomheter til produksjon, behandling, konservering eller markedsføring av produkter bestemt til konsum.
Encyclopini

Utseende

Små, slanke, forholdsvis tynnhudete trebukker. Hodet har utstående fasettøyne og er tydelig bredere enn pronotum, som er ganske lite. Antennene er tynne. Dekkvingene er smale, parallellsidige, forholdsvis tynne og bøyelige.

Utbredelse

Gruppen er utbredt i det vestlige Nord-Amerika og østlige Asia.
Henry Clay

Biografi

Clay flyttet etter oppveksten i Hanover County i Virginia til Richmond hvor han først begynte å arbeid som butikklærling. Etter dette begynte han å arbeide ved Court of Chancery, hvor han stiftet vennskap til den kjente juristen George Wythe, som på dette tidspunktet hadde pådratt seg en forkrøplet hånd og som valgte Clay til sin sekretær på grunn av hans håndskrift. Etter at han selv ble kvalifisert som advokat dro han til Lexington i Kentucky, hvor han åpnet egen praksis og gjorde skaffet seg et navn i bransjen.
Allerede i en alder av 26 år ble han valgt inn i Kentuckys representanthus (Kentucky House of Representatives). I 1806 ble han for første gang valg inn i USAs senat, en periode som varte til 1807, dette til tross for at han ikke engang hadde fylt 30 år. Han ble igjen valgt inn i Senatet i perioden 1810 til 1811. I mellomtiden var han tilbake i Representantenes hus i Kentucky, og i 1809 ble han valgt til talsmann (speaker). 
Sommeren 1811 ble Clay valgt inn i Representantenes hus, og ble valgt til speaker i sin første dag i embetet, noe som aldri før hadde skjedd. I 1814 var Clay en av representantene for den amerikanske regjeringen til å forhandle frem Gent-traktaten som avsluttet den britisk-amerikanske krig, dette til tross for at Clay var blitt kjent som lederen av den såkalte War Hawk-fraksjonen som hadde tatt til orde for krigen. I perioden 1815 til 1821, og fra 1823 til 1825, tjenestegjorde Clay som medlem og president av Representantenes hus.

Utenriksminister

Ved presidentvalget i 1824 stilte Henry Clay, John Quincy Adams, William H. Crawford og Andrew Jackson mot hverandre. Ingen av disse hadde majoriteten av valgmannsstemmene. Representantenes hus droppet den med lavest antall stemmer, som var Henry Clay, og han i sin tur brukte sin politiske kløkt i Representantenes hus og gav sin støtte til John Quincy Adams. Som gjenytelse ble Clay derfor valgt til utenriksminister av Adams, til store protester fra Andrew Jackson. 
Da regjeringsperioden til Adams gikk mot slutten i begynnelsen av mars 1829 gikk han av sammen med resten av administrasjonen, og Clay ble erstattet som utenriksminister av Martin Van Buren. Fra 1831 til 1842 ble Clay igjen Senator, og i 1833 var han en av hovedpersonene bak grunnleggelsen av Whig Party. Han fikk sin siste periode i Senatet fra 1849 til 1852 før han døde i Washington, D.C. den 29. juni 1852. Clay ble etter sin død den første til Lit de parade i United States Capitol.
Qi (Hebi)

Qi (kinesisk: 淇县 ; pinyin: Qí Xiàn) er et fylke i provinsen Henan i Folkerepublikken Kina. Det er underlagt byprefekturet Hebi.
Befolkningen er 252.459 (1999).

Kulturminner

Den gamle hovedstaden for oldtidsstaten Wey (Weiguo gucheng, 卫国故城) og Yunmengshan-steinrelieffene (Yunmengshan moya, 云梦山摩崖) utført fra Songdynastiet og inn i Republikken Kinas tid ble i 2006 tilføyd på Folkerepublikken Kinas liste over kulturminner.

Samferdsel

Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstadene Shijiazhuang, Zhengzhou, Wuhan, Changsha og Guangzhou.
Turingmaskin

En turingmaskin er en tenkt, formelt beskrevet maskin som utfører ordre etter en helt bestemt oppskrift eller en tabell. Maskinen er en idealisert og formell beskrivelse av en datamaskin, og hvilke beregninger eller oppgaver en datamaskin kan utføre. Maskinen er idealisert i den forstand at den har uendelig stor lagringsplass (hukommelse), og den gjør aldri feil på grunn av sine fysiske mekanismer. Det var Alan Turing som først beskrev en slik maskin i sin avhandling On Computable Numbers i 1936.
En turingmaskin består av et lese/skrive-hode som kan lese/skrive tegn fra/til ruter på en papirstrimmel. Maskinen har mange, men et endelig antall tilstander som beskriver hva som skal gjøres når et bestemt tegn leses. For hvert tegn som leses, gjøres to ting: maskinen skriver eventuelt et nytt tegn til strimmelen, og endrer tilstanden. Maskinen har en start-tilstand og en slutt-tilstand. «Resultatet» av beregningene står til slutt på strimmelen.
Alan Turing brukte en formell beskrivelse av en slik maskin for å bevise setninger innen matematikken. Siden har interessen rundt hans abstrakte maskiner (de ble først senere kalt turingmaskiner) vokst i forbindelse med fremveksten av datamaskiner, og hva datamaskiner egentlig kan utføre av beregninger. Det ser ut til at ingen maskin kan være «kraftigere» enn en turingmaskin i den forstand at ingen annen maskin kan utføre oppgaver som ikke også turingmaskinen klarer.
Tangen (Oppland)

Tangen er et ferjested på vestsiden av innsjøen Randsfjorden i Oppland fylke. Det ligger ved riksvei 245, rundt 3 km øst for Bjoneroa. Fra Tangen går Randsfjordferga til Horn på østsiden av fjorden.
Vi tre

Handling

Den unge og fremgangsrike arkitekten Sture Ahrengren går mer och mer opp i sitt arbeid og forsømmer hustruen Kristina og sønnen Olle. En julaften kommer den norske kollegaen og vordende kompanjong, Arne Rank, på besøk. Når Sture i fortsettelsen desto oftere forsømmer Kristina, interesserer nordmannen seg desto tydeligere for henne. 
Olle rammes av blindtarmsbetennelse og dette - sammen med motganger i yrket - fører til et brudd mellom Sture og Kristina. Hun blir reiseleder. Sture går konkurs og begynner som reklametegner. Arne gjør alt for å overtale Kristina til å gifte seg med ham og skaffe Olle en ny far, men hun tviler i det lengste.
I jobben som reiseleder møter Kristina noen amerikanske byggmestere som ønsker kontakt med en svensk arkitekt for å bygge et barnehjem i USA etter svenske prinsipper. Kristina vet at Sture har tegnet et slikt, men at han aldri har kunnet realisere planene. Når Sture avviser henne  med begrunnelsen at han ikke vil ta imot nådegaver fra sin eks-hustru, bestemmer hun seg for å si ja til Arne. 
Allerede samme kveld har hun og Arne besluttet seg for å dra sammen til Oslo, men hun ser aldri noe til ham på jernbanestasjonen. Da hører hun stemmen til Sture. Han har angret seg og vil ha henne og sønnen tilbake. Sammen bestemmer de tre seg for å begynne et nytt liv.
Omega Centauri

Omega Centauri eller NGC 5139 er en ca. 12 milliarder år gammel kulehop som ligger ca. 17 000 lysår unna jorden i stjernebildet Kentauren.
I 2008 ble det av et lag som hadde brukt Hubble-teleskopet og Gemini-observatoriet til observasjoner rapportert om en mulig oppdagelse av et mellomstort sort hull i Omega Centauri. Det sorte hullet har en anslått masse på 40 000 solmasser, og man antar at det finnes fordi stjernene nær sentrum av hopen beveger seg raskere rundt enn de lengre ut. Astronomene har likevel et par andre scenarier som kan forklare de uventede bevegelsene.ref name=Hubble2008/>
Det har lenge blitt spekulert i om at Omega Centauri kan være kjernen til en dverggalakse som har mistet mesteparten av stjernene for lenge siden.
Another Saturday Night

«Another Saturday Night» er en amerikansk sang, skrevet av soul-artisten Sam Cooke. Singlen ble utgitt i USA i 2. april 1963 med låta «Love Will Find A Way» på B-siden. Den kom i 1965 i en utgave med «Send Me Some Lovin'» på B-siden. «Another Saturday Night» nådde tiendeplass på Billboard Hot 100, og kom på 23.-plass i Storbritannia og holdt seg der blant topp 40 i ti uker.
«Another Saturday Night» ble utgitt omtrent på samme tid som Cookes studioalbum, Night Beat, men var ikke med på dette albumet. Det var ikke før på albumet Ain't That Good News året etter at «Another Saturday Night» ble utgitt på LP.
Limbånd

Annet

Skrivemåten «tæip», har vært vurdert som alternativ skrivemåte (av Norsk språkråd).
Storm (album)

Storm er et musikkalbum med Lynni Treekrem, utgitt i 1997.
Spenningsdeler

En Spenningsdeler er betegnelsen for en kobling innen elektroteknikk og elektronikk.
Som navnet sier blir en elektrisk spenning delt ned av koblingen. Resultatet, utgangsspenningen, er en lavere spenning enn inngangsspenningen.

Induktiv spenningsdeler

Betegnelsen spenningsdeler benyttes ikke for induktiviteter. I stedet omtales dette som tapping av en vikling i enten en spole eller transformator. Her brukes tørn- eller viklingsforhold for å beskrive graden av deling. Med induktive komponenter som deler magnetfeltet kan spenningen også økes, noe som bidrar til at betegnelsen spenningsdeler blir upassende.

Frekvensavhengig spenningsdeling

Når det benyttes en motstand og en kondensator, eller en motstand og en spole i stedet for to like-typer komponenter, oppnås en frekvensavhengig spenningsdeler. Slike kalles helst poler.

Historien til spenningsdeleren

James. spenning